එල්.ටී.ටී.ඊ. සංවිධානයේ හිටපු දේශපාලන අංශ නායිකා තමිලිනි නොහොත් සුබ්‍රමනියම් සිවහාමි ඊයේ (26) වවුනියාව පූන්තෝට්ටම් පුනරුත්ථාපන කඳවුරු භාරයේ සිට නිදහස් කළ බැව් උතුරු ප්‍රදේශය භාර ආරක්ෂක ‍අංශ පවසයි.ආරක්ෂක අංශ වැඩිදුරටත් පැවසුවේ වවුනියාව පූන්තෝට්ටම් කඳවුර තුළ වසරක පුනරුත්ථාපන කාලය නිම කිරීමෙන් අනතුරුව තමිලිනි ඇයගේ මව වන සුබ්‍රමනියම් සින්නම්මා නමැත්තිය වෙත ඊයේ (26) භාරදුන් බවයි.තමිලිනි කිලිනොච්චිය පරන්තන් ප්‍රදේශයේ පදිංචිකාරියක බැවින් ඇය ඇයගේ නිවස වෙත යන්නට ඇති බවට ආරක්ෂක අංශ වැඩිදුරටත් පැවසීය.